 Akizungumza na waandishi wa habari kwa nyakati tofauti mwishoni mwa wiki katika mji mdogo wa Shirati na Utegi, bondia huyo anayecheza uzito wa kilo 75 na 77 alisema kuwa, vijana na wazee wa jimbo la Rorya wameniomba nigombee ubunge katika jimbo hilo.Alisema kuwa yeye ni bondia mashuhuri wa ngumi za kulipwa na amepigana kwa muda mrefu na sasa ametokea Urusi kuzichapa, amekubali ombi hilo la wakazi wa Rorya la kumtaka kuwania ubunge.Alisema kuwa ameombwa kuwania ubunge katika jimbo hilo lenye changamoto nyingi zikiwemo za elimu, barabara, maji, kuanzisha vikundi vya ujasiriamali kwa vijana kwa ajili ya kujiendeleza.